Kuunnelkaa. Jokainen soitto kartalle, vaikka se olisi miten merkityksetön.
Jos alueelta tulee hyvä vihje tai useita, lähetetään auto.
Jos joku soittaa ja sanoo nähneensä tyypin,
jolla on laastari nenässä ja musta silmä, sijainti pannaan kartalle.
Ollaan tarkkana. Napataan se kusipää.
-Löytyikö mitään, Kiz? -Siellä ei ole toimivia kameroita.
Jengit särkevät ne.
Jerry, entä autio tehdas?
Tutkin omistustiedot neljältä vuodelta. Se oli ensin kylmävarasto,
sitten jarrupalatehdas, eristetehdas...
Eriste. Waits sanoi, että hänen isänsä oli siellä töissä
ja sairastui asbestin takia.
Siitä hän tiesi paikan.
Kiz, katso auton video
ja kuuntele, mitä Waits sanoi matkalla.
Selvä.
Puhelin soi solkenaan. Hyvä merkki.
Paljon havaintoja, mutta ei mitään varmaa.
Hän ilmeisesti jätti varastamansa auton Lincoln Heightsiin.
Omistaja oli takana pressun alla. Ammuttu naamaan.
Jeesus, Maria ja Joosef.
Tutkimme kaikki alueen kujat ja kyselemme asukkailta.
Veikkaan, että hän varasti toisen auton siltä alueelta.
Mitä minä teen?
Waits otti Craten virkamerkin ja aseen.
Ei helvetti. Ilmoitetaan kaikille yksiköille.
Voitko kirjoittaa jotain viestintäosastolle?
Selvä. Pounds paskoo kohta verta.
Unohda Pounds.
Napataan se kusipää ja hankitaan Craten tavarat takaisin.
Selvä.
Muhkea palkkio ei olisi pahitteeksi.
Ajattelin, että voisimme kutsua liittovaltion seriffit ja FBI:n.
En kannata sitä. Siivotaan oma sotkumme.
Taidat olla oikeassa. Mitä muuta?
Jos sinulle sopii, kokoaisin etsintäryhmän.
Se kuulostaa hyvältä idealta.
Palaan asiaan mahdollisimman pian.
Oliko muuta? Täällä pitää kiirettä, kuten voit uskoa.
Totta kai. Tässä kaikki tältä erää. Koettakaa pärjätä.
Kusipää.
Jätit oven auki.
David, tulit kotiin!
Äiti, jätit takaoven lukitsematta. Se ei ole turvallista.
Avasin sen saadakseni raitista ilmaa.
Olen tästä lähin varovaisempi.
Toivon niin.
-Millainen matkasi oli? -En tiedä. Väsyttävä.
Ajattelin viettää joulun luonasi, jos sinulle sopii.
Totta kai. Olet tervetullut.
-Jää niin kauaksi aikaa kuin haluat. -Kiitos.
-Merci beaucoup. -De rien.
SLE-lääkkeeni ovat lopussa.
Sinulla näyttääkin olevan ihottumaa.
Käyn huomenna hakemassa.
Onko nälkä? Laitanko ruokaa?
Kyllä minua hiukoo. Ei sitten tarhapapuja.
Ei tarhapapuja.
Tässä.
Barrel, herää.
-Harry. -Mene kotiin nukkumaan.
-Entä sinä? -Minua ei nukuta.
Hyvä on. Kiitos.
Miten hän pärjää?
-Yhä elävien kirjoissa. Hän on sitkeä. -Niin on.
Helvetin huono mäihä.
Kiitos.
-Päällikkö. -Miten Moore voi?
Ei vielä kuivilla.
Syyttäjä piti illalla tiedotustilaisuuden.
Niin kuulemma.
Hän jauhoi pitkään siitä, että päästimme Waitsin pakoon.
Julkistan tunnin päästä etsintäryhmän, jonka tehtävänä on löytää Waits.
Pounds on komentaja.
Pounds? Eikö tarkoitus ole pidättää Waits?
Et osallistu etsintäryhmään etkä tutkintaan.
Onko selvä?
Heität minut susille.
Kenttämatkasta vastannut poliisi ei ole mukana ryhmässä. Mitä se kertoo?
Tiedän taipumuksesi toimia lonkalta. Se ei nyt käy.
Jos haluat auttaa laitosta ja itseäsi, ratkaise juttusi.
Selvitä, kuka Delacroix'n pojan tappoi.
Näytä, että Waits valehteli
ja O'Shea oli hölmö, kun uskoi.
Kappas.
-Oletteko pari? -Waitsin etsintäryhmässä.
Kunnes Crate palaa töihin.
Minähän passitin sinut kotiin nukkumaan.
Nukun, kun tämä on purkissa. Vaihdoin kyllä paidan.
Pitää näyttää hyvältä kameroille, kun nappaamme sen paskiaisen.
Sinäkin voisit vaihtaa paitasi. Tuoksahdat aika pahasti.
Harry.
-Mitä? -Katso.
Esittelen apulaispoliisipäällikkö Irvingin,
joka valvoo etsintäryhmää.
Tenzer pohjustaa Irvingille paikkaa valokeilassa.
Kiitos, päällikkö Tenzer.
Ennen kuin esittelen ylikomisario Poundsin,
haluan vakuuttaa Los Angelesin asukkaille,
että teemme kaikkemme tämän rikollisen pidättämiseksi.
En tajua.
Miksi Irving panee Poundsin johtamaan ryhmää?
-Eikö tarkoitus ole napata se jätkä? -Sanoin Irvingille samaa.
-Mitä hän vastasi? -Käski pitää huolen omista asioistani.
Edgar ja minä lähdemme Valleyyn haastattelemaan Arthur Delacroix'n isää.
Toivotan ryhmälle onnea yritykseen.
Melkein unohdin. Vieras.
Panin hänet komisarion huoneeseen. Christine Waters.
-Rouva Waters. -Tiedän, että teillä on kiire.
Olisitte soittanut. Olen lähdössä.
Halusin vain kysyä erästä asiaa kahden kesken, ei puhelimessa.
Sopiihan se. Istukaa.
Miten voin olla avuksi?
Olen seurannut uutisia.
Se mies, Waits,
tappoiko hän Arthurin?
Emme tiedä vielä. Tutkinta on kesken.
Mitä mieltä te itse olette?
Poikaanne pahoinpideltiin vuosia. Vammat olivat vakavia ja pitkältä ajalta.
On loogista uskoa, että kuolema liittyy pahoinpitelyyn
eikä satunnaiseen kohtaamiseen vieraan ihmisen kanssa.
-Epäilettekö Arthurin isää? -Kuten sanoin, tutkinta on kesken.
Mutta se Waits tunnusti.
Emme ole aivan varmoja, että hän puhuu totta.
-Kiitos ajastanne. -Eipä kestä.
Haaveilin vuosikausia, että lapseni olivat kunnossa.
Että heillä meni hyvin ilman minua.
Että tapaisimme jonain päivänä, ja he antaisivat anteeksi.
Teidän tilanteessanne
oli varmasti vaikea tietää, mitä tehdä.
Tiesin kyllä, mitä tein.
Pelastin itseni heidän kustannuksellaan.
Ei ole myöhäistä tavata tytärtänne, nyt kun olette täällä.
Kyllä taitaa olla.
Lääkkeeni, kulta. Ne pyöreät.
Minua huimaa.
Ei, äiti. Kolmionmuotoisia huimaukseen.
-Ja pyöreitä kipuun. Muistathan? -Oletko varma?
Olen. Kirjoitin sen sinulle ylös.
Lappu on jääkaapin ovessa.
Pane tv päälle, kulta.
Kovemmalle.
Oletko nähnyt silmälasejani?
-En löydä niitä. -En ole.
Laittaisitko lääkkeeni valmiiksi?
Söin viikon annokset poissa ollessasi,
mutta kahdeksantena päivänä en tiennyt, mitä ottaa.
Minun täytyy lähteä sen jälkeen asioille.
-Miksi? -Töihin. En viivy kauan.
Pyhien aikaan. Eivätkö ne ihmiset tiedä, että sinulla on perhe?
-Äiti. -Ikkunat saavat odottaa.
Tämä on kiireaikaa minulle.
Pitää niittää, kun on pouta. Niinhän sinä sanot.
Ehkä tulee sade. Sitten ikkunoita ei tarvitse pestä.
Voit jäädä luokseni.
Taidat olla varma, että isä tappoi pojan.
Kuka muu häntä hakkasi päivittäin?
-Entä Waitsin tunnustus? -Hän vedätti systeemiä.
Ja onnistui.
Yritän olla aina avoimin mielin epäiltyjen ja todistajien suhteen.
Buddy Boy. Se haluaa namin.
Buddy.
Herra Delacroix, toivoimme, että voisitte
antaa taustatietoja pojastanne. Ehkä tiedätte nimiä.
Yritämme jäljittää hänen lapsuudenystäviään.
Meidän pitää jututtaa kaikkia, jotka saattavat tietää, minne hän katosi.
-Siitä on kauan aikaa. -Kuva.
-Mistä saitte tämän? -Tyttäreltänne.
Tyttäreltäni?
Mitä hän sanoi minusta?
Puhuimme lähinnä Arthurista. Katsoisitteko valokuvaa?
Kyllä, muistan heidät.
Hänellä ei ollut muita ystäviä, vain nämä skeittipummit.
Katsokaa kuvaa. Muistatteko nimiä?
Ehkäpä.
Tuo on Deuce, paskiainen.
Ja tuo on Pat. Tai ehkä Paul.
Keskellä on Stokes.
Arthur ihaili häntä. Poika oli muutaman vuoden vanhempi.
Se on siinä iässä kova juttu.
Muistatteko sukunimiä?
Stokes oli pojan sukunimi.
Johnny, Jimmy.
Joku sellainen.
Ehkä osaatte auttaa toisessakin asiassa.
Arkistoissa ei ole katoamisilmoitusta.
Mitä ihmettä? Totta kai tein ilmoituksen.
Kenelle? Ette Los Angelesin poliisille.
Ihan varmasti. Menin asemalle.
Saatoitte mennä asemalle, mutta ette tehnyt ilmoitusta.
Tyttärenne kertoi, että sanoitte tehneenne katoamisilmoituksen.
Valehtelitte hänelle.
Mitä todella tapahtui?
Poikani lähti kouluun, enkä nähnyt häntä sen koommin.
Poliisi ei tehnyt mitään. Siinä kaikki.
Ruumis löytyi 20 vuotta liian myöhään.
Miksette tehnyt katoamisilmoitusta sinä iltana tai seuraavana päivänä?
Hän ei tullut kotiin. Miksi ette ilmoittanut poliisille?
Siksikö, että tiesitte jo, mitä hänelle oli tapahtunut?
Hyvä jumala.
Mitä minä tein?
-Mitä te teitte? -Tapoin hänet.
Tapoin poikani.
-Hyvä on. -Arthur...
Tuli muutos suunnitelmaan. Viemme teidät Hollywoodiin.
Saatte siellä kahvia.
Minä tapoin Arthurin. Haluan tunnustaa.
Viedään teidät pois täältä.
Tulkaa.
Meidän pitää laittaa teille käsiraudat.
Entä Buddy?
-Kuka? -Kissani.
Pidän Buddysta huolta.
Hyvä on.
...pakko tehdä jotain poliisin yhteisöjen eriarvoiselle kohtelulle.
Ei ole vielä tietoa,
vieraileeko presidentti yhteisössä jossain vaiheessa.
Los Angelesin poliisipäällikkö John Tenzer
ilmoitti tänään 150 000 dollarin palkkiosta, jonka saa
Raynard Waitsin pidätykseen johtavista tiedoista.
Kyseessä on kaupungin mittavin etsintä...
Kun hän saa kofeiinia kitusiin, puhallutetaan hänet.
Muuten puolustusasianajaja väittää, ettei tunnustus kelpaa,
koska hän oli vielä pöhnässä.
Ei hitto. Pysäytä.
Jumalauta!
Kuvottavaa tavaraa.
-Sinä siivoat tämän. -En. Mitä?
-Siivosin edellisen. -Ei käy.
Se transuhuora, hyytelöshotteja ja falafelia. Muistatko?
Ai hitto, hän.
Sääli vähän. Minulla on uusi puku.
Niin minullakin.
Nähdään.
-En siivoa tätä! -Heippa.
Soitan Billetsille ja sanon, että auto varastettiin.
Vien sen jonnekin ja sytytän tuleen.
-Jumalauta! -Kiitos.
Soita valtuutettu Tanakan toimistoon ja sano, etten valitettavasti voi
palata asiaan henkilökohtaisesti juuri tänään.
Ilmoitin jo valtuutetulle, että poliisilla on hätätilanne.
Kiitos.
Ylikonstaapeli Washington tuli.
Päällikkö.
Ettekö palauta mitään näistä?
Pahoittelut, Ida. Tämä päivä on yhtä helvettiä.
Selvä on.
Se poikasi juttu. Joku puhui hänen työparilleen.
Pari ei tee valitusta.
Älä kiertele. Kuka hänelle puhui?
Bosch.
-Bosch? -Kyllä.
Tuo auto.
Helvetin Bosch.
Kun olimme kotonanne, sanoitte tappaneenne poikanne.
Luimme teille oikeutenne, ja luovuitte niistä.
Kertokaa tarkalleen, mitä sinä päivänä tapahtui
muistinne mukaan.
Hyvä on.
Minulla oli iltapäivällä koe-esiintyminen
CBS:n laatudraamaan.
En ollut saanut toviin töitä, joten minua stressasi.
Join pikku paukun. Tiedättehän, hermoryypyn.
Lapset piti saada kouluun. Se ei ollut helppoa.
Arthurilla oli musta T-paita, joka hänellä oli aina päällään.
Se oli likainen. Käskin hänen vaihtaa sen.
Menin koe-esiintymiseen.
Ohjaaja sanoi, etten sopinut rooliin.
Hän oli vain kohtelias. Olin puolikännissä.
Sitten Arthur tuli koulusta.
Moneltako koe-esiintyminen oli? Moneltako Arthur tuli koulusta?
Hetkinen.
Ehkä hainkin hänet koulusta.
En muista. Kuten sanoin, olin maistissa.
Mutta muistatte, mikä paita hänellä oli päällään.
Kumma juttu, miten jotkin asiat jäävät mieleen ja toiset eivät.
Niin. Outoa.
Otin kai Arthurin kyytiin jostain kotimatkalta.
Muistatteko, miltä kadulta?
En. Tai ehkä bussipysäkiltä.
Kuten sanoin, olin puolikännissä.
Mutta otitte hänet kyytiin jostain koulun jälkeen.
Niin.
Näin Arthurin ja viitoin hänet kyytiin.
Näin, että hänellä oli yhä se perhanan musta T-paita.
Huusin hänelle.
Hän yritti hypätä ulos liikkuvasta autosta.
Raivostuin. Minä vain...
raivostuin.
Löin häntä.
-Miten? Nyrkilläkö? -Niin.
-Teittekö sitä usein? -Mitä?
Löittekö poikaanne usein?
Mitä? En.
Raivostuitte ja hakkasitte häntä joka päivä juopoteltuanne?
Niin minä taisin tehdä.
Tai ehkä menitte vahingossa liian pitkälle.
Niin. Hän taisi lyödä päänsä auton oveen.
En saanut häntä tajuihinsa ja hätäännyin.
Ajelin ympäriinsä kauan aikaa
varmistaakseni, että hän oli tosiaan...
-Vein hänet kanjonille. -Mille niistä?
-Sille, josta puhuitte. -Coldwater? Laurel? Beachwood?
-En tiedä. Joku niistä. -Kaupungin vai laakson puolella?
Sinne jonnekin.
Oli pimeä. Kannoin hänet kukkulalle.
Kannoin poikani kukkulalle ja hautasin hänet.
Hautasin oman poikani kuin eläimen.
Oletteko varma, että hän oli kuollut, kun kannoitte hänet kukkulalle?
Hän oli kuollut.
En saanut häntä hereille.
Kannoitteko hänet yksin? Auttoiko joku?
Ihan yksin.
Minä sen tein.
En usko, että hän olisi pystynyt kantamaan pojan kukkulalle.
Hän oli tappanut poikansa ja oli adrenaliinihuumassa.
Mutta humalassa ja yksin vaikeassa maastossa?
Kiipesin kukkulalle selvin päin pelkän repun ja taskulampun kanssa.
Olin ihan puhki ja melkein katkaisin niskani alas tullessani.
Eikä Arthur kuollut lyötyään päänsä auton oveen.
Joku löi häntä tiiliskivellä, kepillä tai mailalla.
Hankitaan sopivan kokoinen ja painoinen nukke.
Olen samanikäinen kuin Sam silloin.
Kiipeän kukkulalle. Katsotaan, onko se mahdollista.
Ihan hyvä idea.
Käyn tutkimusosaston labralla aamulla.
Hyvä on. Minne matka, Harry?
Kertomaan Sheila Delacroix'lle, että isä tunnusti hänen veljensä murhan.
En usko.
Isänne kuvaili tapahtumat yksityiskohtaisesti.
Isäni ei ole väkivaltainen mies.
Hän ei koskaan lyönyt minua tai Arthuria.
Äitinne sanoi isänne hakanneen häntä. Siksi hän lähti.
-Oletteko puhunut äitini kanssa? -Kahteen otteeseen.
Siinä ei voinut käydä niin.
Miten niin ei voinut?
Miksi isänne valehtelisi tällaisesta asiasta?
En tiedä.
Hän ei olisi voinut tehdä sitä.
Tietääkö äitisi, että olet täällä?
-Hän on yläkerrassa laittautumassa. -Mitä varten?
Menette tiedekunnan illallisille.
Äitisi menee, minä en.
-Meidän pitää jutella. -Mistä?
Siitä liikennepysäytyksestä.
Minun pitäisi saada siitä erikoismaininta.
Tiedätkö, että parisi harkitsi valituksen tekemistä sinusta?
Kuka, Pierce? Se nynny?
Mistä tiedät?
Se olisi ollut iso miinus sinulle ja noloa minulle,
ja mikä pahinta, oikeusjuttu olisi vaarantunut.
Tuomari olisi katsonut pysäytyksen perusteettomaksi.
Olisi.
Pierce päätti olla tekemättä valitusta.
No, kiitos.
Älä oleta, että käytin suhteitani.
-En käyttänyt. -Selvä.
Äläkä oleta, että teen niin tulevaisuudessakaan.
En sitä toivokaan.
Vaikka en käyttäisikään vaikutusvaltaani auttaakseni sinua,
toiset tekevät niin, koska olet poikani. Siitä on haittaa meille molemmille.
On tiettyjä ihmisiä, joille en halua olla kiitollisuudenvelassa.
-Ymmärrätkö? -Puhutteliko joku Pierceä?
Jos puhutteli, se henkilö teki sen omista syistään,
ei minun pyynnöstäni.
Tajuan kyllä. Olen varovainen.
En halua, että kärsit sekoiluistani.
Haluan, että harkitset partiotehtävistä lähtöä
ja päällystöuraa.
Saat uuden työparin seuraavalle kaudelle.
-Voi hitto. -Harry.
Tiedän.
Lopetan kyllä.
Ajattelin lähteä jouluksi Vegasiin tytärtäni tapaamaan.
Kuulostaa hyvältä idealta.
Saatan itsekin käydä isäni luona Walnut Creekissä.
Millainen eksäsi on?
Eleanor? Miten niin?
Mietin, millainen nainen hän on, mikä hänessä viehätti sinua
ja mitä hän tekee työkseen.
Hän oli FBI:ssä, kun tapasimme.
-Kentällä vai analyytikkona? -Profiloijana.
Toiminnan nainen.
Kiva, että pidät rohkeista naisista.
Rohkea on mielityyppini.
Empiirinen näyttö viittaa siihen.
-Onko hän vielä FBI:ssä? -Ei. Hän on ammattipokerinpelaaja.
Hitonmoinen uranvaihdos.
Samaa osaamista. Ihmisten tulkitsemista.
Hän on töissä kasinolla Vegasissa.
Kiinalaiset pelaajat innostuvat päästessään
pelaamaan hyvännäköistä valkoista naista vastaan.
-Kumma juttu. -Niin on.
Siksi hän muutti Hongkongiin.
-Ja otti tyttärenne mukaan? -Niin.
-Entä uusi mies? -Olemme tavanneet kerran.
Kun kävin Hongkongissa Maddien luona. Ensivaikutelma oli hyvä.
-Kauanko he asuivat siellä? -Kolme vuotta.
Pitkä aika.
Niin on. Oli.
Olen iloinen, että he palasivat.
Toivottavasti siitä tulee hyvä reissu.
Olen täällä, kun palaat.
Voi paska.
Helvetti!
-Bosch. -Jos sanot "mitä minä sanoin",
niittaan sinut tatamiin, kun näen sinut. Usko pois.
En ikinä sano niin. Olinko oikeassa Delacroix'sta?
Se juoppo ei olisi voinut raahata pojan ruumista kukkulalle.
-Ei mitenkään. -Mitä minä sanoin.
-Olet vainaa. -Kiitos, Jerry.
-Nähdään talolla. -Selvä.
Ne eivät ole täällä.
Katsoimmeko lipastosta?
Katsoimme. En löydä niitä perhanan kapistuksia mistään.
-Älä kiroile! -Anteeksi.
Hankin sinulle pian uudet lasit.
Pidän entisistä.
Miten katson tv-ohjelmiani?
...poliisiauto, joka oli mukana Raynard Waitsin etsinnöissä,
törmäsi bussiin ja pysäköityyn autoon
vilkkaalla kadulla keskellä Hollywoodia.
Tarkemmat tiedot...
Katsoin sitä.
Se mies on hirvitys.
Sinun ei tarvitse pelätä.
Saakohan poliisi hänet pian kiinni?
Se on varmaan vain ajan kysymys.
Minkä ihmeen takia hän murhasi sen pikkupojan vuosia sitten?
En tiedä.
Joillekin asioille ei ole selitystä.
Lähden pariksi tunniksi ulos.
Eihän illalla voi pestä ikkunoita.
Menen ostoksille. Illalla on vähemmän väkeä.
Tarvitsen silmälasini.
Kuuntele ohjelmia, kunnes palaan.
Saanko B-askin.
KISSANRUOKA
Voi hitto.
Poliisi. Kädet esiin!
Jessus, Sheila. Mitä hittoa sinä täällä teet?
Tulin hakemaan kissan. Katselin vain paikkoja.
Pelästytit melkein hengiltä.
Et saa olla täällä. Tutkinta on kesken.
En tiennyt. Anteeksi. Entä Buddy?
Voit ottaa sen.
Äiti
Nähdään.
Hei.
-Tarvitsetko kyydin? -Ehkä.
-Hyppää kyytiin. -Kiva.
Olet söpö.
Kiitos. Niin sinäkin.
Mennään kulman taakse.
Tai voin hoidella sinut tässä.
Ajattelin jotain rennompaa paikkaa.
-Niinkö? -Niin. Koko yöksi.
Sopii minulle.
Sama täällä. Kiinnitä turvavyö.
AIKUISVIIHDETTÄ - VÄRI-TV - VESISÄNKY
Kaupunginlaajuinen etsintä
karanneen sarjamurhaajan, Raynard Waitsin, löytämiseksi jatkuu.
Lisää siitä ja säästä hetken kuluttua.
Laittaisitko sen takaisin päälle?
Haluan katsoa viikonlopun säätiedotuksen.
Sopiihan se.
...miten naista pyydetään treffeille.
Kiitos.
Seuraavaksi hätäpuhelu, jonka seurauksena tämä naistenmies joutui vankilaan.
Eiköhän ruveta hommiin?
Poliisiviranomaiset varoittavat Etelä-Kalifornian asukkaita
vakavasta huijauksesta.
Verovirkailijoita esittävät ulkomaalaiset soittelevat ihmisille.
Otetaan oikein hitaasti.
Uhreille väitetään, että he ovat velkaa valtiolle.
Tykkäätkö hitaasta?
Tule.
...seriffin toimistoon on tullut 50 ilmoitusta...
Mitäs täällä on?
Eräs nainen menetti 17 000 dollaria ostettuaan luottokortteja huijarilta.
Päästetään se ulos leikkimään.
Hitaasti.
Siitäkö isukki tykkää?
No niin.
Oli jo aikakin.
-Luulin jo, että olet ujo. -Hitaasti.
Ajoneuvoa ajanut poliisi oli tutkimassa vihjeitä,
joita poliisille on tullut tänään 150 000 dollarin palkkion johdosta,
joka on luvattu miehen pidätykseen johtavista tiedoista.
Waits pidätettiin viime viikolla epäiltynä murhasta,
kun poliisi löysi hänen autostaan ruumiin.
Hän on tunnustanut murhanneensa seitsemän nuorta miestä
Hollywoodin alueella.
Waits sanoi myös surmanneensa pojan,
jonka luut löydettiin äskettäin kukkulalta Laurel Canyonissa.
Kaksi päivää sitten viedessään tutkijoita uhriensa ruumiiden luokse
Waits pakeni
surmattuaan ensin apulaispiirisyyttäjä Luis Escobarin
ja haavoitettuaan vakavasti rikospoliisin etsivää.
Katsojia, jotka ovat nähneet Waitsin tai tietävät hänen olinpaikkansa,
pyydetään soittamaan vihjepuhelimeen
numeroon 323-555-0172. vihjepuhelimeen